Narodna skupština
20081023

Mi, takođe, podsećamo da je SPS bila prva koja je skrenula pažnju na užasan falsifikat koji je poslužio kao osnov podizanja optužnice ubijenog nekadašnjeg srpskog i jugoslovenskog predsednika Slobodana Miloševića. Još jedna novonastala situacija, koja je vrlo opasna po nacionalni suverenitet i integritet Republike Srbije, a tiče se nečega o čemu poslanici nisu obavešteni. Potpisan je sporazum koji se tiče učešća SAD u misiji Euleks na Kosovu i Metohiji. Stoga vas, gospođo Đukić-Dejanović, molim da promptno reagujete po ovom pitanju. Dakle, 80 policajaca američkih državljana učestvovaće u misiji koja će biti operativno sposobna od decembra ove godine. Znači, ovo je vrlo važna situacija, koja bi trebalo da se ispita, sa jednim naznačenjem koje nas je sablaznulo, ali nije iznenadilo, s obzirom da master rasa, američka rasa, to sprovodi svuda u svetu, gde se, između ostalog, insistira, prema sporazumu kaže se – Vašington će obezbediti da njegovi funkcioneri vrše Misiju u skladu sa zajedničkom akcijom i operativnim planom Euleksa, a bilo koja disciplinska mera ostaće u nadležnosti Amerike i status američkih članova Misije biće u ekskluzivnoj pravnoj nadležnosti SAD.